Priekšlikums Eiropas Parlamenta un Padomes direktīva ar ko atceļ Padomes Direktīvu 90/544/EEK par frekvenču joslām Viseiropas zemes radiopeidžeru sabiedriskās sistēmas saskaņotai ieviešanai Kopienā /* COM/2005/0361 galīgā redakcija - COD 2005/0147 */





[pic] | EIROPAS KOPIENU KOMISIJA | Briselē, 3.8.2005 COM(2005) 361 galīgā redakcija 2005/0147 (COD) Priekšlikums EIROPAS PARLAMENTA UN PADOMES DIREKTĪVA ar ko atceļ Padomes Direktīvu 90/544/EEK par frekvenču joslām Viseiropas zemes radiopeidžeru sabiedriskās sistēmas saskaņotai ieviešanai Kopienā (iesniegusi Komisija) PASKAIDROJUMA RAKSTS PRIEKšLIKUMA KONTEKSTS | Priekšlikuma pamatojums un mērķi Šā priekšlikuma mērķis ir atcelt 1990. gada 9. oktobra Direktīvu 90/544/EEK par frekvenču joslām Viseiropas zemes radiopeidžeru sabiedriskās sistēmas saskaņotai ieviešanai Kopienā (ERMES direktīva). Pēc minētās direktīvas atcelšanas Komisija pieņems jaunu saskaņotu spektra lietošanas plānu šai joslai, lai īstenotu EK politikas mērķus, kas noteikti Eiropas Parlamenta un Padomes 2002. gada 7. marta Lēmumā 676/2002/EK par normatīvo bāzi radiofrekvenču spektra politikai Eiropas Kopienā (radiofrekvenču spektra lēmums). | Stāvokļa vispārīgs raksturojums ERMES direktīva, ar ko nosaka spektra lietojumu Viseiropas zemes radiopeidžeru sabiedriskajā sistēmā (ERMES) vairs neatbilst EK politikas vajadzībām, jo atbilstīgi tai 169,4 līdz 169,8 MHz joslas četri kanāli jārezervē ERMES, un visa josla jāizmanto saskaņā ar komercpieprasījumu. ERMES ir samazinājusi vai pat pārtraukusi šīs joslas izmantojumu, un ERMES ir aizstājušas citas tehnoloģijas kā, piemēram, īsziņu sistēmas (SMS), izmantojot globālo mobilo sakaru sistēmu (GSM). Tā kā saskaņota joslas izmantošana var sekmēt citus lietojumus, kas ir EK politikas interesēs, Komisija 2003. gadā pilnvaroja Eiropas Pasta un telekomunikāciju administrāciju konferenci (EPTK) saskaņā ar radiofrekvenču spektra lēmumu vākt informāciju par joslas iespējamiem lietojumiem, noteikt EK politikas vajadzību iespējas un ieteikt tehniskus un reglamentējošus risinājumus, izvērtējot elektroniskās saziņas iespējas un citus EK mērķus kā, piemēram, cilvēku ar īpašām vajadzībām sociālo iekļautību. | Spēkā esošie noteikumi priekšlikuma darbības jomā Šo jautājumu reglamentē ERMES direktīva, kura ir jāatceļ; Komisijai jāpieņem jauns saskaņots plāns. | Atbilstība citām Eiropas Savienības politikām un mērķiem Pēc ERMES direktīvas atcelšanas Komisija pieņems jaunu frekvenču plānu un jaunus nosacījumus attiecībā uz kanāliem, kas nodrošinās sešus lietojuma veidus kopīgai joslas izmantošanai, lai nodrošinātu EK vajadzības atbilstīgi citām ES politikas jomām un mērķiem. Attiecīgo lietojuma veidu vidū ir palīdzības sistēmas vājdzirdīgiem cilvēkiem, kas uzlabos ceļošanas apstākļus EK un sniegs labumu no apjomradītiem ietaupījumiem un cenu samazinājuma; sociālās trauksmes sistēmas, kas dos iespēju vecāka gadagājuma cilvēkiem nosūtīt trauksmes ziņojumus; līdzekļu līdzsekošanas ierīces vai ierīces zagtu preču izsekošanai EK; sistēmas mērījumu nolasīšanai ūdens un elektrības apgādes uzņēmējsabiedrībām un esošās peidžeru sistēmas kā, piemēram, ERMES un privātās mobilo radiosakaru sistēmas. Pamatdirektīvā 2002/21/EK paredzēts, ka jānodrošina īpašu sociālu grupu vajadzības, jo īpaši pilsoņu ar garīgās vai fiziskās attīstības traucējumiem vajadzības; Vitoria telekomunikāciju lietu ministru padomes neoficiālajos secinājumos pieprasīts, lai piekļuve visiem elektroniskajiem pakalpojumiem tiktu nodrošināta pilsoņiem ar garīgās vai fiziskās attīstības traucējumiem vai vecāka gadagājuma cilvēkiem, un rīcības plānā „e-Eiropa 2005”, kuru Eiropadome pieņēma 21.-22. jūnijā Seviļā, ir uzsvērta nepieciešamība nodrošināt visu pilsoņu piekļuvi tiešsaistes sabiedriskajiem pakalpojumiem, TV un mobilajiem telefoniem, jo īpaši nodrošinot platjoslas piekļuvi, īstenojot frekvenču spektra politiku un multiplatformu saturu. | APSPRIEšANāS AR IEINTERESēTAJāM PERSONāM UN IETEKMES NOVēRTēJUMS | Apspriešanās ar ieinteresētajām personām | Apspriešanās metodes, galvenās mērķnozares un respondentu vispārējais profils 169,4 līdz 169,8 MHz joslas izmantojumu pastāvīgi pārbauda Komisija. 1998. gadā Komisijas vajadzībām tika veikts pētījums par radiopeidžeru tirgiem Eiropā, tostarp 149 intervijas ar nozares uzņēmumiem, lietotājiem un iestādēm. Pamatojoties uz Komisijas pilnvaru, EPTK no 2002. līdz 2004. gadam veica aptauju par joslas pašreizējo izmantojumu un par tās izmantojumu nākotnē; informācija un priekšlikumi par lietojumiem tika apkopoti ar interviju starpniecību. Anketas tika nosūtītas un viedokļi tika lūgti no valsts iestādēm, Eiropas Telekomunikāciju standartu institūta, nozares uzņēmumiem, asociācijām, kas pārstāv personas ar garīgās vai fiziskās attīstības traucējumiem un citām ieinteresētajām pusēm. | Atbilžu kopsavilkums un veids, kā tās ņemtas vērā 1998. gada pētījums liecināja, ka ERMES izmantošana neattīstījās un ka vairāki ražotāji vairs neveica darbību šajā tirgū. Savā 2004. gada ziņojumā Komisijai EPTK secināja, ka joslas izmantošana ERMES pakalpojumiem ir ievērojami samazinājusies un ir jāreorganizē citiem lietojumiem. Saglabātie lietojuma veidi ir tie, kas ir atbilstošākie gan no tehniskā, gan no EK politikas viedokļa; tie ietver sociālās trauksmes sistēmas, sistēmas mērījumu nolasīšanai, līdzekļu līdzsekošanas vai izsekošanas sistēmas, peidžeru sistēmas, privātās mobilo radiosakaru sistēmas un palīdzības sistēmas vājdzirdīgiem. | Ekspertu atzinuma pieprasīšana un izmantošana | Attiecīgās zinātnes/speciālo zināšanu jomas Spektra pārvaldība, elektroniskā saziņa; EPTK tehniskā pieredze. | Izmantotā metodoloģija Komisija pilnvaroja EPTK, kas sagatavoja ziņojumu, kuru Komisija ir izvērtējusi ar Radiofrekvenču spektra komitejas palīdzību. | Galvenās organizācijas/eksperti, kas snieguši konsultācijas Valsts iestādes, ETSI, ERMES pakalpojumu lietotāji un potenciālie alternatīvu lietojumu lietotāji, vājdzirdīgo personu asociācijas, saziņas operatori, ražotāji un citas ieinteresētās personas. | Saņemtā atzinuma kopsavilkums un izmantojums Nav konstatēti iespējami nopietni riski, kas varētu izraisīt neatgriezeniskas sekas. | Komisija no EPTK ziņojuma secināja, ka joslas izmantojums ERMES pakalpojumiem ir ievērojami samazinājies un ka joslu var izmantot sešiem lietojuma veidiem, lai nodrošinātu EK politikas vajadzības. Lai 169,4 līdz 169,8 MHz joslu izmantotu visefektīvāk, ir jāatceļ ERMES direktīva un ar Komisijas lēmumu jāievieš jauns saskaņots plāns. | Līdzekļi, kas izmantoti, lai ekspertu atzinumu darītu publiski pieejamu EPTK ziņojums ir ievietots: https://forum.europa.eu.int/Members/irc/infso/radiospectrum/library?l=/members/documentsv2004/rscom04-69_ermesdoc/_EN_1.0_ | Ietekmes novērtējums Komisija ir paredzējusi vairākus risinājumus spektra saskaņotam izmantojumam EK politikas vajadzībām. Ar pašregulējuma, kopēja regulējuma vai valsts iestāžu regulējuma palīdzību nevar atcelt ERMES direktīvu, lai nodrošinātu savlaicīgu un saskaņotu jauna plāna ieviešanu un lai sasniegtu ES politikas mērķus. Ir jāpieņem Padomes un EP direktīva, lai atceltu ERMES direktīvu; tad jāpieņem Komisijas lēmums, lai ieviestu jaunu saskaņošanas plānu, kuru ar Radiofrekvenču spektra komitejas palīdzību sagatavojusi Komisija, pamatojoties uz EPTK tehnisko pieredzi. Jaunā saskaņotā plāna pozitīvā sociālā ietekme ietvers pastiprinātu sociālo iekļautību, vājdzirdīgu un vecāka gadagājuma cilvēku mobilitāti EK, aizsardzību pret zādzībām, drošību, kuru, nodrošinās komunālo pakalpojumu uzņēmumu arvien iedarbīgākas kontroles ierīces un atbilstīgus elektroniskās saziņas līdzekļus. Jaunais plāns sniegtu labumu dažādām EK nozarēm un uzņēmumiem, tostarp radiosakaru ierīču nozarei, ūdens un elektrības apgādes nozarei, sakaru pakalpojumu nozarei, teātriem, izstāžu un konferenču zālēm, skolām un sociālās aprūpes iestādēm. Pie pozitīviem ekonomiskiem ieguvumiem jāatzīmē cenu samazinājums palīdzības sistēmām vājdzirdīgiem un sociālās trauksmes sistēmām, cilvēku ar īpašām garīgām un fiziskām vajadzībām nodarbinātības pieaugums un ceļošanas iespējas, zemākas apdrošināšanas izmaksas un lielākas nozagto preču atgūšanas iespējas, komunālo pakalpojumu uzņēmumu zemākas kontroles un darbības izmaksas, jaunas ražošanas iespējas, ieguldījumu un pakalpojumu sniegšanas iespējas, jauni lietojuma veidi, konkurētspējas pieaugums un apjomradīti ietaupījumi attiecībā uz radioiekārtām visā EK. Nav konstatēta īpaša būtiska ietekme uz vidi. | PRIEKšLIKUMA TIESISKIE FAKTORI | Ierosinātās rīcības kopsavilkums Priekšlikums paredz atcelt ERMES direktīvu, lai jaunais plāns attiecībā uz 169,4 līdz 169,8 MHz joslas izmantojumu atbilstu pašreizējām un nākotnes EK politikas vajadzībām, kas jāievieš ar Komisijas lēmumu, kurš pieņemts saskaņā ar radiofrekvenču spektra lēmumu. | Juridiskais pamats EK Līguma 95. pants | Subsidiaritātes princips Subsidiaritātes principu piemēro, ciktāl priekšlikums nav Kopienas ekskluzīvā kompetencē. | Dalībvalstis nevar pilnībā sasniegt priekšlikuma mērķus turpmāk minēto iemeslu dēļ. | Dalībvalstis, darbojoties atsevišķi, nevar pienācīgi nodrošināt 169,4 līdz 169,8 MHz joslas saskaņotu lietojumu, lai īstenotu EK politikas vajadzības, to var labāk sasniegt EK līmenī ar iekšējā tirgus pasākumiem, piemērojot radiofrekvenču spektra lēmumu. Lai pieņemtu jauno plānu, ir jāatceļ ERMES direktīva. | ERMES direktīvu EK līmenī var atcelt vienīgi ar direktīvu. Jaunais saskaņotais plāns ir jāpieņem EK līmenī, lai nodrošinātu, ka EK politikas mērķi tiek sasniegti savlaicīgi un saskaņoti. Nepastāvot šādam jaunam saskaņotam plānam, nav iespējams ieviest jaunus lietojuma veidus, kas sniegtu dalībvalstīm sociālas un ekonomiskas priekšrocības. | EK rīcība labāk nodrošinās priekšlikuma mērķu sasniegšanu turpmāk minēto iemeslu dēļ. | ERMES direktīvas atcelšana un plāna aizstāšana ar citu juridiski saistošu EK pasākumu ir nepieciešama, lai nodrošinātu savlaicīgu un saskaņotu jaunā plāna ieviešanu dalībvalstīs. Bez šāda EK pasākuma nav iespējams nodrošināt saskaņotu un savlaicīgu risinājumu. | ERMES direktīva vairs neatbilst EK vajadzībām. Saskaņota 169,4 līdz 169,8 MHz joslas izmantošana var sekmēt citus lietojumus, kas atbilst pašreizējās EK politikas mērķiem. | Dalībvalstis nevar atcelt ERMES direktīvu un nevar nodrošināt to, lai jaunais spektra izmantojuma plāns tiktu ieviests savlaicīgi un saskaņoti EK līmenī. | Tādēļ šis priekšlikums atbilst subsidiaritātes principam. | Proporcionalitātes princips Priekšlikums atbilst proporcionalitātes principam turpmāk minēto iemeslu dēļ. | Komisija atcels ERMES direktīvu un ieviesīs jaunu spektra izmantojuma plānu. Tiks saskaņots vienīgi tā spektra izmantojums, kas nepārprotami vajadzīgs lietojumiem EK. Lietojumi, kam nav nepieciešams saskaņots spektra izmantojums, netiks saskaņoti EK līmenī. Ņemot vērā tehnoloģiju attīstību un patērētāju vajadzības, minētās joslas izmantošana tiks pastāvīgi pārskatīta. | Jaunais plāns tika izstrādāts ar EPTK tehniskās pieredzes un valstu ekspertu palīdzību, neradot jaunu nevajadzīgu finanšu vai administratīvo slodzi EK, valstu vai reģionālajos līmeņos. Jaunais plāns nodrošinās apjomradītus ietaupījumus, kā arī papildu un efektīvākus pakalpojumus operatoriem un lietotājiem EK. | Tiesību akta izvēle | Ierosinātais akts: direktīva. | Citi tiesību akti nebūtu piemēroti šāda(-u) iemesla(-u) dēļ. ERMES direktīvu var atcelt tikai ar direktīvu. Plāns, kas definēts ERMES direktīvā, tiks aizstāts ar jaunu efektīvu un atbilstošāku plānu, kas pamatojas uz Komisijas lēmumu, ievērojot radiofrekvenču spektra lēmumu. | IETEKME UZ BUDžETU | Šis priekšlikums neietekmē EK budžetu. | PAPILDU INFORMāCIJA | Vienkāršošana | Ar šo priekšlikumu paredzēts vienkāršot gan valsts iestāžu (ES vai atsevišķu valstu) administratīvās procedūras, gan administratīvās procedūras privātā sektora iestādēs. | Pēc direktīvas atcelšanas, Komisijas jaunā plāna pieņemšana atbrīvos Eiropas Parlamentu un Padomi no tehniska darba veikšanas spektra pārvaldībai. | Spektra saskaņošana atvieglos valsts iestāžu darbu, pateicoties skaidri noteiktam frekvenču izmantojumam, kas paredzēts saskaņotiem lietojumiem. | Spektra saskaņošana vienkāršos jaunu lietojumu ražošanu, pārdošanu un pirkšanu EK un pavērs jaunas iespējas lietotājiem ar īpašām vajadzībām. | Priekšlikums ir ietverts Komisijas pastāvīgajā programmā acquis communautaire aktualizēšanai un vienkāršošanai. | Spēkā esošo tiesību aktu atcelšana Ja priekšlikumu pieņems, spēkā esošie tiesību akti būs jāatceļ. | Eiropas ekonomikas zona Tā kā šā tiesību akta priekšlikums ir nozīmīgs Eiropas ekonomikas zonai, tā piemērošanas joma jāpaplašina attiecībā uz EEZ. | 1. 2005/0147 (COD) Priekšlikums EIROPAS PARLAMENTA UN PADOMES DIREKTĪVA ar ko atceļ Padomes Direktīvu 90/544/EEK par frekvenču joslām Viseiropas zemes radiopeidžeru sabiedriskās sistēmas saskaņotai ieviešanai Kopienā (Dokuments attiecas uz EEZ) EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 95. pantu, ņemot vērā Komisijas priekšlikumu[1], ņemot vērā Eiropas Ekonomikas un sociālo lietu komitejas atzinumu[2], ņemot vērā Reģionu komitejas atzinumu[3], rīkojoties saskaņā ar Līguma 251. pantā noteikto procedūru[4], tā kā: (1) Padomes 1990. gada 9. oktobra Direktīvā 90/544/EEK par frekvenču joslām Viseiropas zemes radiopeidžeru sabiedriskās sistēmas saskaņotai ieviešanai Kopienā[5] bija noteikts, ka dalībvalstīm līdz 1992. gada 31. decembrim 169.4 līdz 169.8 MHz radiofrekvenču spektra joslā jānorāda četri kanāli Viseiropas zemes radiopeidžeru sabiedrisko pakalpojumu sistēmai (turpmāk tekstā – „ ERMES ”) un iespējami ātri jāsagatavo plāni, kas dotu iespēju Viseiropas radiopeidžeru sabiedriskās pakalpojumu sistēmai darboties visā 169,4 līdz 169,8 MHz joslā atbilstīgi komercpieprasījumam. (2) 169,4 līdz 169,8 MHz spektra joslas lietošana ERMES pakalpojumiem Kopienā ir samazinājusies vai pat pārtraukta, tādējādi ERMES pašreiz efektīvi neizmanto šo joslu un to varētu labāk izmantot citu Kopienas politikas vajadzību īstenošanai. (3) Ar Eiropas Parlamenta un Padomes 2002. gada 7. marta Lēmumu Nr. 676/2002/EK par normatīvo bāzi radiofrekvenču spektra politikai Eiropas Kopienā (radiofrekvenču spektra lēmums)[6] noteica Kopienas politiku un tiesisko regulējumu, lai nodrošinātu politikas virzienu koordinēšanu, vajadzības gadījumā nodrošinot saskaņotus spektra piekļuves un lietošanas nosacījumus, kas nepieciešami iekšējā tirgus izveidei un darbībai. Šis lēmums dod iespēju Komisijai pieņemt tehniskās lietošanas pasākumus, lai nodrošinātu saskaņotus nosacījumus spektra joslas pieejamībai un efektīvam izmantojumam. (4) 169,4 līdz 169,8 MHz josla atbilst lietojumiem, kas paredzēti cilvēkiem ar veselības traucējumiem vai īpašām vajadzībām, un uzskatot, ka šādu lietojumu veicināšana ir Kopienas politikas mērķis, kas atbilst vispārīgajam mērķim nodrošināt iekšējā tirgus darbību, Komisija saskaņā ar radiofrekvenču spektra lēmuma 4. panta 2. punktu pilnvaroja Eiropas Pasta un telekomunikāciju administrāciju konferenci (turpmāk tekstā – „EPTK”) īpaši izvērtēt tos lietojuma veidus, kas saistīti ar palīdzības sniegšanu cilvēkiem ar īpašām vajadzībām. (5) Saskaņā ar saņemtajām pilnvarām EPTK izstrādāja jaunu frekvenču plānu un kanālu lietošanas nosacījumus, dodot iespēju izmantot šo joslu sešiem vēlamajiem lietojumiem, lai nodrošinātu dažas Kopienas politikas vajadzības. (6) Minēto iemeslu dēļ un saskaņā ar radiofrekvenču spektra lēmumu ir jāatceļ Direktīva 90/544/EEK, IR PIEŅĒMUSI ŠO DIREKTĪVU. 1. pants Direktīvu 90/544/EEK atceļ no […]. 2. pants Šī direktīva stājas spēkā dienā, kad to publicē Eiropas Savienības Oficiālajā Vēstnesī . 3. pants Šī direktīva ir adresēta dalībvalstīm. Briselē, […] Eiropas Parlamenta vārdā – Padomes vārdā – priekšsēdētājs priekšsēdētājs […] […] [1] OV C […], […], […]. lpp. [2] OV C […], […], […]. lpp. [3] OV C […], […], […]. lpp. [4] OV C […], […], […]. lpp. [5] OV L 310, 9.11.1990., 28. lpp. [6] OV L 108, 24.4.2002., 1. lpp.